A BIZOTTSÁG HATÁROZATA
(2008. március 7.)
Bulgária és Románia csatlakozási okmánya VI. melléklete függelékének egyes bolgár tejfeldolgozó létesítmények tekintetében történő módosításáról
(az értesítés a C(2008) 827. számú dokumentummal történt)
(EGT-vonatkozású szöveg)
(2008/209/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Bulgária és Románia csatlakozási okmányára és különösen annak VI. melléklete 4. fejezete B. szakasza (f) bekezdésének első albekezdésére,
mivel:
(1)
Bulgária és Románia csatlakozási okmánya átmeneti időszakokat biztosított Bulgária számára annak érdekében, hogy egyes tejfeldolgozó létesítmények megfeleljenek az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (1) követelményeinek.
(2)
A 2007-es csatlakozási okmány VI. mellékletének függelékét a 2007/26/EK (2) és a 2007/689/EK (3) bizottsági határozat módosította.
(3)
Bulgária garanciákat adott arra vonatkozóan, hogy két tejfeldolgozó létesítményben lezárult a korszerűsítési folyamat, és jelenleg teljes mértékben megfelelnek a közösségi jogszabályoknak. Ezek a létesítmények jogosultak a követelményeknek megfelelő és nem megfelelő tej fogadására és elkülönített feldolgozására. Ezért ezeket a létesítményeket fel kell venni a VI. melléklet függelékének II. fejezetében szereplő listára.
(4)
Bulgária és Románia csatlakozási okmánya VI. mellékletének függelékét ezért ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az e határozat mellékletében felsorolt létesítményeket felveszik Bulgária ás Románia csatlakozási okmánya VI. melléklete függelékének II. fejezetébe.
2. cikk
Ennek a határozatnak a tagállamok a címzettjei.
Kelt Brüsszelben, 2008. március 7-én.